Dochmius
Dochmius (Graece δόχμιος < δοχμός 'obliquus') est metrum poeticum, quod proprie in tragoedia Graeca adhibetur ad exprimendam commotionem vel miseriam extremam. Sunt exempla in fabulis satyricis ludisque Aristophaneis, quae quidem saepe paratragica et concitata sunt. Principale schema metricum dochmii est ∪ — — ∪ — quamquam quaelibet syllabae longae resolvi possunt, et pro utraque duarum brevium longa substitui potest.